**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU DELOVNE USPEŠNOSTI DIREKTORICE ZAVODA ZA TURIZEM NOVA GORICA in VIPAVSKA DOLINA**

*PRAVNA PODLAGA:*

* Četrta točka 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda Javnega Zavoda za turizem Nova Gorica in Vipavska dolina dne 2. 3. 2021 na Občino Renče-Vogrsko naslovil dopis za izdajo soglasja pri določanju delovne uspešnosti ravnatelja tega javnega zavoda za leto 2020. Vlogi je priložil ocenjevalni obrazec za ugotavljanje delovne uspešnosti, sklep sveta zavoda in poslovno poročilo.

*RAZLOGI ZA SPREJETJE SKLEPA:*

V skladu s tretjim odstavkom 22.a člena ZSPJS višino dela plače za redno delovno uspešnost direktorjev določi organ, pristojen za njihovo imenovanje, na podlagi meril, ki jih določi pristojni minister. Organ, pristojen za imenovanje direktorja, je tisti organ, ki je s področnim predpisom oziroma aktom o ustanovitvi proračunskega uporabnika pristojen za imenovanje direktorja pri posameznem proračunskem uporabniku (npr.: ustanovitelj (občina, Republika Slovenija), pristojni minister, svet zavoda, ipd.).

*OCENA STANJA:*

Četrta točka 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

*CILJI IN NAČELA:*

Občina Renče-Vogrsko bo Svetu zavoda Javnega zavoda za turizem Nova Gorica in Vipavska dolina kot občina soustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Ana Vuk, direktorica OU

Predlog sklepa:

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**S K L E P**

1.

Občina Renče-Vogrsko podaja Svetu zavoda Javnega zavoda za turizem Nova Gorica in Vipavska dolina soglasje za izplačilo dela plače za delovno uspešnost direktorice za leto 2020.

2.

Ta sklep začne veljati takoj.

Tarik Žigon

 ŽUPAN

Številka: \_\_\_\_\_\_\_\_

Bukovica, \_\_\_\_\_\_\_